Christinero, eller Christines ro (tidligere stavet Kristinero)  er et haveanlæg på ca. 2 hektar. Haveanlægget blev anlagt som romantisk have sidst i 1700-tallet af kammerherreinde Christina Friederica von Holstein (1741-1812). Haveanlægget er beliggende i et lille skovområde, nær Christiansfeld, Danmark.  Haveanlægget kaldte  Christina Friederica von Holstein  "Mine Tanker", men blev efter hende død omdøbt til Christinero Det var oprindeligt et romantisk haveanlæg med lysthuse, to eremithytter med dukker, kapel, kogehus, en savmølle, samt små søer med kildevæld, springvand og kanaler.  I kogehuset blev kaffen og teen tilberedt, i pavillonen kunne man søge læ for vejrliget og kapellet blev formodentlig brugt til andagter. Christina Friederica von Holstein er begravet i højen foran kapellet i den sydlige ende af området. Brødremenigheden i Christiansfeld arvede ved hendes død Favrvrågård med Christinero.  Området blev fredet i 1981.